OzLabs/hebrew-wiki-articles huggingface dataset:
יחסי קמבודיה–שווייץ

יחסי קמבודיה–שווייץ הם היחסים הדיפלומטיים שבין ממלכת קמבודיה לבין הקונפדרציה השווייצרית.

== היסטוריה ==
בין ממלכת קמבודיה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין ממלכת קמבודיה לבין הקונפדרציה השווייצרית הם יחסים דיפלומטיים חמים וידידותיים. שווייץ תומכת בתהליכים הכלכליים המתבצעים בקמבודיה, אך עם זאת, הסחר בין שתי המדינות הוא מינימלי.

שווייץ הכירה בעצמאותה של קמבודיה מצרפת בשנת 1957 ("הודו-סין הצרפתית"), שתי המדינות כוננו את יחסיהן הדיפלומטיים בשנת 1963. תוכניות סיוע הומניטרי של שווייץ פועלות בקמבודיה מאז 1978, דרך ארגונים בינלאומיים ובאופן ישיר.

שתי המדינות חיזקו את שיתופי הפעולה שלהן בנושא האצת ההתפתחות של קמבודיה בשנת 2012 עם פתיחת משרד של הסוכנות השווייצרית לעזרה הומניטרית בפנום פן, בירת קמבודיה. המשרד הוא בעל דרג דיפלומטי. שווייץ הפעילה תוכנית הומניטרית בלאוס מ-2018 עד 2021. לתוכנית זו שלוש מטרות; יצירת בסיס לשלטון מקומי חזק, הבטחת ביטחון המזון שאוכלים תושבי המקום וחיזוק שוק העבודה בקמבודיה. מלבד התוכנית, שווייץ נוהגת לשלוח לקמבודיה סיוע הומניטרי בעתות צרה (אסונות טבע וכיוצא בזה).

== יחסים כלכליים ==
יחסי המסחר שבין שתי המדינות הם יחסים מוגבלים אך למרות זאת הם צומחים מדי שנה. בנוסף לכך, שיתופי פעולה מסחריים מתקיימים גם במגזר הפרטי בשתי המדינות. ענפי הייצוא המרכזיים של שווייץ לקמבודיה הם מוצרי פרמצבטיקה וציוד אלקטרוני. ענפי הייבוא המרכזיים של שווייץ מקמבודיה הם אבני חן, טקסטיל, נעליים ומוצרים חקלאיים.

== שווייצרים בקמבודיה ==
על פי הלשכה השווייצרית המרכזית לסטטיסטיקה, בתחילת שנת 2018 התגוררו בקמבודיה שלוש מאות שבעים ושמונה אזרחים שווייצרים.

== נציגויות דיפלומטיות ==
* קמבודיה אינה מיוצגת בשווייץ בדרג השגרירות. קמבודיה מיוצגת בשווייץ בדרג הקונסולרי באמצעות שתי קונסוליות רשמיות שהיא מחזיקה בז'נבה, וציריך.
* שווייץ אינה מיוצגת בקמבודיה, הן בדרג השגרירות והן בדרג הקונסולרי. שווייץ מיוצגת בקמבודיה באמצעות משרד ייצוגי שהיא מחזיקה בפנום פן, בירת המדינה. שווייץ האמינה את שגרירותה שבבנגקוק, בירת תאילנד הסמוכה, על קמבודיה.

== קישורים חיצוניים ==
* [https://www.eda.admin.ch/countries/cambodia/en/home/switzerland-and/bilateral-relations.html Bilateral relations Switzerland–Cambodia], אתר משרד החוץ של שווייץ

== הערות שוליים ==
יחסי קוריאה הדרומית – שווייץ

יחסי קוריאה הדרומית–שווייץ הם היחסים הדיפלומטיים שבין הרפובליקה של קוריאה לבין הקונפדרציה השווייצרית.

== היסטוריה ==
בין הרפובליקה של קוריאה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הרפובליקה של קוריאה לבין הקונפדרציה השווייצרית הם יחסים דיפלומטיים חמים וידידותיים והם מבוססים על היותה של קוריאה הדרומית אחת משותפות המסחר החשובות ביותר של שווייץ ביבשת אסיה.

ב-1953, בסוף מלחמת קוריאה, ארגון ה-NNSC (הוועדה המפקחת של האומות הנייטרליות) מינה את שווייץ לפיקוח על האזור המפורז שבין קוריאה הדרומית לקוריאה הצפונית. הפיקוח על האזור המפורז הקוריאני היה המשימה הראשונה שקיבלו הכוחות המזוינים של שווייץ מחוץ לשווייץ עצמה (שווייץ שומרת על נייטרליות תמידית מאז קונגרס וינה).

בדצמבר 1962 כוננה שווייץ יחסים דיפלומטיים רשמיים עם הרפובליקה של קוריאה. בעשורים העוקבים, הקשרים שבין שווייץ לרפובליקה של קוריאה התחזקו, ובמסגרת היחסים הדיפלומטיים הקרובים מתקיימים שיתופי פעולה רבים בין שתי המדינות.

בין 1997 לבין 1999, אירחה שווייץ מפגשים מרובעים בין קוריאה הדרומית, קוריאה הצפונית, הרפובליקה העממית של סין וארצות הברית בז'נבה.

== יחסים כלכליים ==
שווי הסחר הכללי השנתי שבין שווייץ לקוריאה הדרומית הוכפל מאז כניסתו לתוקף של הסכם הסחר החופשי שבין איגוד הסחר החופשי האירופי לבין קוריאה הדרומית בשנת 2006.

השגרירות השווייצרית בסיאול נתמכת על ידי מרכז עסקי שווייצרי, אשר אחראי על קידום הסחר וההשקעות בין שתי המדינות. בשנת 2018, פעלו כמאה חברות שווייצריות בשוק הדרום קוריאני.

== שווייצרים בקוריאה הדרומית ==
על פי הלשכה השווייצרית המרכזית לסטטיסטיקה, בסוף שנת 2018 התגוררו בקוריאה הדרומית מאתיים חמישים ושבעה אזרחים שווייצרים.

== נציגויות דיפלומטיות ==
* שווייץ מיוצגת בקוריאה הדרומית בדרג השגרירות באמצעות שגרירות רשמית שהיא מחזיקה בסיאול, בירת המדינה.
* קוריאה הדרומית מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.

== קישורים חיצוניים ==

* [https://www.eda.admin.ch/countries/korea-republic/en/home/switzerland-and/bilateral-relations.html Bilateral relations], אתר משרד החוץ של שווייץ

== הערות שוליים ==
קרן ג'ון טמפלטון

קרן ג'ון טמפלטון (או קרן טמפלטון) היא קרן תמיכה פילנתרופית, המקדמת את האידיאלים של מייסדה, סר ג'ון טמפלטון, אשר התעשר ממסחר ושאף לתמוך בקידום ידע בנושאי רוחניות ודת, ובפרט תחום החפיפה והקשר בין דת למדע<ref name="Bailey"></ref>. בנוסף חיפש לממן מחקרים על קידום האישיות, אינטליגנציה ויצירתיות אצל בני אדם, וכן קידום שוק חופשי<ref name="Nature2011"> </ref>. בשנת 2008 זכתה הקרן בפרס "National Humanities Medal" (מדליית ההומניות הלאומית)<ref></ref> בשנת 2016 Inside Philanthropy כינה את הקרן "הקרן הגדולה המוזרה ביותר או המעניינת ביותר בסביבה" ("the oddest—or most interesting—big foundation around")<ref name="Oddest"></ref>.

טמפלטון הקים את הקרן בשנת 1987 ועמד בראשה עד פטירתו בשנת 2008, ובנו, ג'ון טמפלטון הבן, שימש נשיא הקרן עד מותו בשנת 2015, אז הוחלף על ידי אחותו, הת'ר טמפלטון-דיל. הקרן גם מחלקת את הפרס השנתי "פרס טמפלטון" על הישגים בתחום הרוחניות, כולל בתחומים מדעיים הנוגעים בנושאים אלו. הקרן מעניקה סכומי כסף גדולים מדי שנה (משנת 2016 כ-150 מיליון דולר לשנה)<ref></ref> לתמיכה במחקרים בתחום הפיזיקה, ביולוגיה, פסיכולוגיה, ומדעים סוציאליים, כמו גם פילוסופיה ותאולוגיה. הקרן גם תומכת במחקרים הגנטיים "exceptional cognitive talent and genius" ו- "individual freedom and free markets"<ref name="Nature2011"/>. הקרן זכתה לשבחים גדולים כמו גם ביקורות נוקבות מבעלי אידיאלים הפוכים.

הקרן מנהלת מעל 600 מיליארד דולר.

==קישורים חיצוניים==
* 

== הערות שוליים ==

קטגוריה:קרנות למחקר מדעי
טמפלטון
קטגוריה:ארצות הברית: מדע וטכנולוגיה
מכל האהבות

מכל האהבות הוא פזמון עברי אשר נכתב והולחן על ידי עידן רייכל, הופק על ידי רייכל וגלעד שמואלי ובוצע על ידי מאיה אברהם. השיר יצא לאור ב-2005 כסינגל הרביעי מתוך אלבומם השני של הפרויקט של עידן רייכל, ממעמקים, אשר זכה במעמד פלטינה משולשת. עם יציאתו נכנס השיר אל המקום השני במצעד הפזמונים השבועי של רשת ג'.<ref></ref> כמו כן, זכה במקום ה-19 במצעד הפזמונים השנתי של רשת ג' ובמקום ה-25 במצעד הפזמונים השנתי של גלגלצ.<ref></ref> במצעד שירי עידן רייכל שנערך על ידי ynet הגיע השיר אל המקום השישי.<ref></ref> באותה שנה זכה הפרויקט של עידן רייכל בתואר "להקת השנה" במצעד הפזמונים השנתי של רשת ג'.

השיר נכלל גם באלבום הסולו הראשון של אברהם, "רק רצית אהבה", שיצא ב־2007. באלבום "הביתה, הלוך חזור" של הפרויקט של עידן רייכל, שיצא ב־2011, נכלל השיר בשתי גרסאות שונות: גרסת הופעה וגרסה אקוסטית של רייכל ונגן הקמנצ'ה מארק אליהו. גרסת הופעה אחרת של השיר, בליווי פסנתר של עידן רייכל, נכללה באלבום ההופעה הראשון שלו, "רייכל - פסנתר - שירים".

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990051023730205171/NLI לדף השיר] באתר הספרייה הלאומית

== הערות שוליים ==

קטגוריה:שירי הפרויקט של עידן רייכל
קטגוריה:שירים שהולחנו על ידי עידן רייכל
קטגוריה:שירי 2005
קטגוריה:שירים בעברית
קטגוריה:שירים שנכתבו על ידי עידן רייכל
זפולה

מגש "עוגות סן ג'וזפה"
זפולה (באיטלקית: ביחיד: zeppola; ברבים: zeppole) המכונה גם פירטלה (באיטלקית: frittelle) ובסרדיניה זיפולה (באיטלקית: zippole; בסרדו: tzípulas - טזיפולס).

הוא מאפה בצק איטלקי - המורכב מכדור בצק המטוגן בטיגון עמוק; על פי רוב קוטרו של כדור הבצק 10 סנטימטרים. הדונאט / טִגנִית בדרך כלל מצופה בציפוי אבקת סוכר, ולעיתים ממולאת בפודינג או ג'לי או קרם קנולי או בתערובת של חמאה ודבש.

נהוג לאכול מאכל זה ביום סן ג'וזפה (יומו של הקדוש הנוצרי יוסף הקדוש - 19 במרץ).

== היסטוריה ==
מאכל זה יודע במטבח האיטלקי, במיוחד במטבח הערים רומא ונאפולי, אולם הוא מוגש גם בסיציליה, סרדיניה, באי מלטה, ובקהילות איטלקיות בקנדה ובארצות הברית.

ברומא ובסיציליה המאכל נקרא Bignè di San Giuseppe - עוגת סן ג'וזפה, ובסיציליה גם "הסנפירים של סן ז'וזפה".

במהלך החג נמכרות העוגות ברחובות, וניתנות כמתנות.

בארצות הברית המאפים נקראים לעיתים "crispellis".

=== בקרב יהודי רומא ===

יהודי רומא נהגו לאכול את הזפולה בגטו של רומא בחתונות, או לתת אותם כמתנה לחתן ולכלה.

== גרסאות נוספות ==
במלטה נאכל זפולה מלוח והממולא לעיתים באנצ'ובי.

== ראו גם ==
* סופגניה
* בנייה
* דונאט
* אקלר
* פריטולה

== קישורים חיצוניים ==

* [https://www.allrecipes.com/recipe/19847/zeppole/ מתכון] באתר allrecipes 
* [https://italianchef.com/zeppole/ זפולה] באתר italianchef 
* 
* [https://www.giacommo.net/Recipes/זפולה---סופגניות-איטלקיות מתכון לזפולה]

==הערות שוליים==

קטגוריה:מאכלי חגים
קטגוריה:המטבח הסיציליאני
קטגוריה:המטבח האיטלקי: קינוחים
קטגוריה:סופגניות
קטגוריה:המטבח הנאפוליטני
קטגוריה:המטבח המלטזי
קטגוריה:קינוחים ממולאים
Last Train to London

"Last Train to London" (בעברית: "רכבת אחרונה ללונדון") הוא שיר של להקת Electric Light Orchestra (ELO) מתוך אלבומם "Discovery".

השיר יצא ב-1979 בממלכה המאוחדת כסינגל עם איי-סייד כפול יחד עם השיר "Confusion". הוא הגיע למקום השמיני במצעד הסינגלים הבריטי. בארצות הברית שני השירים דורגו במצעד בנפרד. השיר "Confusion" צעד במצעד בסוף 1979 ואילו "Last Train to London" בתחילת 1980. במצעד בילבורד הוט 100 הגיע השיר למקום ה-39. בספרד יצא השיר בספרדית בשם "Último tren a Londres".

== מיקומי שיא ==
{| class="wikitable sortable"
!מצעד (1979/80)
!מיקום שיא
|-
|מצעד הסינגלים האירי
| align="center" |9
|-
|מצעד הסינגלים הבריטי
| align="center" |8
|-
|ארצות הברית - בילבורד הוט 100
| align="center" |39
|-
|US Cash Box Top 100 Singles
| align="center" |36
|-
|}

== גרסאות כיסוי ==
* ב-1982 הוצא הזמר הטיוואני פרנקי קאו גרסת כיסוי של השיר בשם 夏天的浪花 ("The wave of summer")
* ב-2002 סימפלה להקת הבנות הבריטית אטומיק קיטן את השיר בסינגל שלהן "Be with You". השיר יצא כסינגל באיי-סייד כפול יחד עם השיר "The Last Goodbye". הסינגל הגיע למקום השני במצעד הבריטי.
* ב-2002 סימפלה להקת ההיפ-הופ הקוריאנית People Crew את המנגינה כחלק משרם "Saemaul Movement (새마을운동)".
* ב-2008 הוציא אלכס בראטיני רמיקס של ההקלטה המקורית עבור גרדניה רקורדס.
* ב-2014 הוציא איב סנט ג'ונס גרסת כיסוי בסגנון ג'אז באלבומה "Jazz, Coffee & Memories".

== קישורים חיצוניים ==

== הערות שוליים ==

קטגוריה:שירי 1979
קטגוריה:שירים באנגלית
קטגוריה:שירים על לונדון
קטגוריה:שירים על רכבות
אנדי בישיר

אנדרו גרהאם בישיר (באנגלית: Andrew Graham Beshear; נולד ב-29 בנובמבר 1977) הוא פוליטיקאי אמריקאי המכהן כמושל קנטקי. בישיר, חבר המפלגה הדמוקרטית, הוא בנו של המושל לשעבר סטיב בישיר.

== ביוגרפיה ==
בישיר נולד בלואיוויל שבקנטקי לג'יין וסטיב בישיר, מושל קנטקי בשנים 2007–2015. ולמד בבית ספר התיכון הנרי קליי שבלקסינגטון. בישיר למד באוניברסיטת ואנדרבילט, שם סיים את לימודיו בכבוד רב עם תואר ראשון במדע המדינה ובאנתרופולוגיה. לאחר מכן המשיך ללמוד בבית הספר למשפטים של אוניברסיטת וירג'יניה, שם קיבל תואר במשפטים (Juris Doctor). ב-2005 התקבל לעבודה במשרד עורכי הדין "Stites & Harbison".

בנובמבר 2013 הכריז בישיר על מועמדותו לתפקיד התובע הכללי של קנטקי בבחירות שייערכו ב-2015, בשאיפה להחליף התובע הכללי המכהן ג'ק קונווי, שלא היה יכול להתמודד פעם נוספת בשל הגבלת כהונה. ביום הבחירות הכלליות גבר בישיר על מועמדת המפלגה הרפובליקנית ויטני וסטרפילד. באפריל 2016 תבע בישיר את המושל מאט בווין על רקע הקיצוצים שערך בתקציב מערכת האוניברסיטאות של קנטקי, שלדברי בישיר בווין לא היה מורשה לעשות זאת. בית המשפט העליון בקנטקי פסק ברוב של 2–5 לטובת בישיר וקבע לבווין לא הייתה הסמכות לערוך קיצוצים בתקציב ללא אישור האספה הכללית של קנטקי.

באפריל 2018 תבע בישיר את בווין בהצלחה פעם נוספת, בשל חתימתו על הצעת חוק 151 של הסנאט של קנטקי, תוכנית שנויה במחלוקת לרפורמה בפנסיות המורים. בית המשפט העליון של קנטקי קבע כי הצעת החוק אינה חוקתית. בדצמבר אותה השנה חבר בישיר ל-15 תובעים כלליים של מדינות אחרות בהתנגדות לפסק דין של שופט מטקסס שקבע כי חוק הגנת החולה וטיפול בר השגה אינו חוקתי. בישיר נימק את חבירתו לעמיתיו התובעים הכלליים באומרו כי "בעבור כל כך הרבה משפחות, חוק הגתנ החולה וטיפול בר השגה הוא עניין של חיים ומוות".

ב-9 ביולי 2018 הכריז בישיר על התמודדותו למועמדות הדמוקרטית למושלות קנטקי לקראת הבחירות לתפקיד בנובמבר 2019. עמיתתו למירוץ הייתה ז'קלין קולמן, אשת חינוך. במאי 2019 זכה בישיר בבחירות המקדימות עם 38% מקולות הבוחרים כשהוא גובר על שני מועמדים אחרים.

בליל הבחירות ב-5 בנובמבר 2019, רשת הטלוויזיה "NBC News" קבעה כי בישיר גבר על המושל המכהן מאט בווין, אף על פי שסוכנות הידיעות "AP" קבעה כי המירוץ "צמוד מדי בשביל הכרעה" עם פחות מחצי אחוז המפריד ביניהם. ג'ון היקס, מועמד המפלגה הליברטריאנית קיבל כמעט פי 5.5 יותר קולות מאשר פער הניצחון של בישיר. ימים לאחר מכן, בווין לא הודה בהפסדו לבישיר וטען לאי סדרים בבחירות חרף העובדה שלא הציג ראיות לכך. עם זאת, משרד מזכירת המדינה של קנטקי, אליסון לונדרגן גרימס, הכריז על בישיר כמנצח הבחירות. בישיר גבר על בווין בקושי, בפער בן 0.4%. הוא הושבע לתפקיד ב-10 בדצמבר 2019.

בבחירות נובמבר 2023, נבחר שוב לקדנציה שנייה אחרי שניצח את המועמד הרפובליקני עם 52.5% מהקולות.

== קישורים חיצוניים ==

* 

== הערות שוליים ==

קטגוריה:בוגרי אוניברסיטת ואנדרבילט
קטגוריה:התובעים הכלליים של קנטקי
קטגוריה:מושלי קנטקי
קטגוריה:מושלי מדינות ארצות הברית מהמפלגה הדמוקרטית
קטגוריה:בוגרי בית הספר למשפטים באוניברסיטת וירג'יניה
קטגוריה:אמריקאים שנולדו ב-1977
הר קוק (אוסטרליה המערבית)

הר קוק (באנגלית: Mount Cooke) הוא הר בסמוך לעיירה ג'אראדייל שבמדינת אוסטרליה המערבית שבאוסטרליה. 

ההר, שגובהו 582 מטרים מעל פני הים, הוא אחד הנקודות הגבוהות ביותר ברכס דארלינג. 

על ההר עובר מסלול הליכה פופולרי, המהווה חלק משביל ביבולמון. השביל מוביל לפסגת ההר. 

ההר נמצא בשטח שמורת הטבע מונאדנוקס (Monadnocks Conservation Park), המנוהלת על ידי המשרד לאיכות הסביבה ושימור של אוסטרליה המערבית. 

== היסטוריה ==
=== מקור השם ===

ההר נקרא על שמו של ויליאם ארנסט קוק, שהיה האסטרונום הממשלתי הראשון של אוסטרליה.

== ראו גם ==

* הר דייל 
* הר ג'אנג'ין 

== קישורים חיצוניים ==

* [https://www.wandering.wa.gov.au/mount-cooke-trail.aspx הר קוק] באתר ממשלת אוסטרליה המערבית
* [https://www.mountain-forecast.com/peaks/Mount-Cooke-Western-Australia מפה טופוגרפית של אזור הר קוק]
* [https://www.walkgps.com.au/walk/mount-cooke-walk/ תיאור מסלול הטיפוס על הר קוק]
* [https://www.alltrails.com/trail/australia/western-australia/mount-cooke-loop הר קוק] באתר alltrails
* [https://hikingtheworld.blog/2019/04/11/monadnocks-mt-cooke-loop-bibbulman-track/ הר קוק] באתר hikingtheworld
* [https://australianhiker.com.au/journey_post/day-33-the-dreaded-mount-cooke/ הר קוק] באתר australianhiker
* [http://thelongwaysbetter.blogspot.com/2017/08/mt-cooke-monadnocks-conservation-park.html תצלומי מסלול הטיפוס על הר קוק]
* [https://www.mountain-forecast.com/peaks/Mount-Cooke-Western-Australia/forecasts/582 תחזית מזג אוויר עדכנית עבור הר קוק (לפי גבהים)]

== הערות שוליים ==

קוק
קוק
גביע הטוטו 2014/2015

גביע הטוטו 2014/2015 לליגת העל הייתה המהדורה ה-30 של הגביע השלישי בחשיבותו בכדורגל הישראלי.

התחרות התקיימה בשני שלבים. ראשית, חולקו 14 קבוצות ליגת העל לשלושה בתים, חמש קבוצות בבתים א' וג', וארבע קבוצות בבית ב', הקבוצות שיחקו זו מול זו פעם אחת. שלוש קבוצות מבתים א' וג' ושתי קבוצות מבית ב' העפילו לרבע הגמר ששוחק בשיטת בית וחוץ, המנצחות העפילו לחצי הגמר והגמר בו שיחקו הקבוצות משחק אחד באצטדיון נייטרלי.

התחרות אמורה הייתה להתחיל ב-2 באוגוסט 2014, אולם מועד הפתיחה נדחה בשל מבצע צוק איתן. המשחקים החלו בסופו של דבר ב-12 באוגוסט.

הפועל חיפה הייתה המגנה על התואר.

במשחק הגמר נצחה מכבי תל אביב את מכבי חיפה 1–2, וזכתה בתואר בפעם הרביעית בתולדותיה. בשביל מכבי תל אביב, היה זה התואר הראשון לעונה זו, לאחריו זכתה גם בגביע המדינה ובאליפות המדינה והשלימה טרבל היסטורי.

==שלב הבתים==
ההגרלה נערכה ב-26 ביוני.

===בית א'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right|מכבי חיפה
|4||3||0||1||5||3||2+||9
|rowspan=3|
|- bgcolor=#BBF3BB
|align=right|בני סכנין
|4||2||2||0||8||5||3+||8
|- bgcolor=#BBF3BB
|align=right|הפועל חיפה
|4||2||1||1||7||5||2+||7
|-
|align=right|עירוני קריית שמונה
|4||0||2||2||2||3||1−||2
|rowspan=2|
|-
|align=right|הפועל עכו
|4||0||1||3||4||8||4−||1
|}

===בית ב'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right|מכבי תל אביב
|3||2||1||0||3||0||3+||7
|rowspan=2|
|- bgcolor=#BBF3BB
|align=right|הפועל תל אביב
|3||1||1||1||2||1||1+||4
|-
|align=right|הפועל רעננה
|3||1||1||1||1||2||1−||4
|rowspan=2|
|-
|align=right|מכבי נתניה
|3||0||1||2||0||3||3−||1
|}

===בית ג'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right|הפועל פתח תקווה
|4||2||1||1||7||3||4+||7
|rowspan=3|
|- bgcolor=#BBF3BB
|align=right|מ.ס. אשדוד
|4||2||1||1||5||5||0||7
|- bgcolor=#BBF3BB
|align=right|מכבי פתח תקווה
|4||1||2||1||1||3||2−||5
|-
|align=right|בית"ר ירושלים
|4||1||1||2||4||3||1+||4
|rowspan=2|
|-
|align=right|הפועל באר שבע
|4||0||3||1||2||5||3−||3
|}

==רבע הגמר==
{| class="wikitable"
|-
! קבוצה א' !! תוצאה !! קבוצה ב' !! משחק ראשון !! משחק שני
|-
| מכבי תל אביב || 8–0 || הפועל פתח תקווה || 6–0 || 2–0
|-
| בני סכנין || 4–6 || מכבי חיפה || 1–1 || 3–5
|-
| מ.ס. אשדוד || 4–1 || הפועל תל אביב || 2–0 || 2–1
|-
| מכבי פתח תקווה || 2–4 || הפועל חיפה || 1–2 || 1–2
|}

==חצי הגמר==
שני חצאי הגמר נערכו ב-17 בדצמבר.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| מכבי חיפה || 3–1 || מ.ס. אשדוד || נתניה
|-
| מכבי תל אביב || 1–0 || הפועל חיפה || המושבה
|}

==גמר==

==ראו גם==
* גביע המדינה בכדורגל 2014/2015

קטגוריה:עונות בתחרויות כדורגל בישראל
קטגוריה:2014 בישראל: כדורגל
קטגוריה:תחרויות כדורגל ב-2014
קולסרי

קולסרי (בקזחית: Құлсары; ברוסית: Кульсары) היא עיירה במחוז אטיראו שבמערב קזחסטן..

== גאוגרפיה ==
קולסרי נמצאת כ-1,332 קילומטרים מאסטנה, בירת קזחסטן וכ-152.6 קילומטרים מהעיר אטיראו, בירת המחוז. קולסרי היא המרכז המנהלי של הנפה ז'יליוי.

== אקלים ==
הטמפרטורה הממוצעת היא 11 מעלות צלזיוס. החודש הכי חם הוא יולי (32 מעלות צלזיוס). החודש הכי קר הוא ינואר (12- מעלות צלזיוס). כמות המשקעים הממוצעת היא 187 מילימטרים בשנה. חודש ינואר הוא החודש שיש בו הכי הרבה גשם (38 מ"מ גשם), וחודש פברואר הוא החודש שיש בו הכי פחות גשם (4 מ"מ גשם).

== תנועה ותחבורה ==
קולסרי נמצאת ליד הכבישים R-109 ו-R-110.

==קישורים חיצוניים==

== הערות שוליים ==

קטגוריה:קזחסטן: ערים
ניאו ES8

ניאו ES8 (בסינית: 蔚来 ES8) הוא SUV (ראשי תיבות של Sport utility vehicle) חשמלי, מתוצרת יצרנית הרכב הסינית ניאו, אשר מיוצר משנת 2018 בסין.

==מאפיינים דגם "ניאו ES8"==

* 5 דלתות - הצ'בק.
* 7 נוסעים.
* 2 מנועים חשמליים המפיקים 643 כ"ס.
* סוללת ליתיום-יון.
* טעינת מצבר: 80% פחות משעה, טעינה מלאה - 90 דקות.
* טווח סוללה: 355 ק"מ.
* מחיר דגם "NIO ES8" עומד על 448,000 רנמינבי בסין, 54,210 דולר (בארצות הברית).
* מקדם גרר - 0.29.
* תאוצה בין 0–100 קמ"ש היא 4.4 שניות.

== תמונות ==
<gallery mode="packed" heights="120">
קובץ:Nio ES8 low range 001.jpg|דגם "ניאו ES8"
קובץ:Nio ES8 low range 002.jpg|דגם "ניאו ES8"
קובץ:2018 NIO ES8.jpg|דגם "ניאו ES8"
קובץ:Nio ES8 rear matte blue.jpg|דגם "ניאו ES8"
קובץ:2019 NIO ES8.jpg|דגם "ניאו ES8", שנת 2019
קובץ:Nio ES8 front.jpg|דגם "ניאו ES8"
</gallery>

==ראו גם==
* ניאו
* ניאו Eve
* ניאו ES6

== קישורים חיצוניים ==
* 

* 
* 

==הערות שוליים==

קטגוריה:מכוניות חשמליות
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2018
קטגוריה:כלי רכב המיוצרים בסין
ES8
יוסף דוד (רב)

רבי יוסף דוד (ה'ת"כ, 1660, סלוניקי - ב' בכסלו ה'תצ"ז, 1736) היה אב בית דין, ראש ישיבה ורב הקהילה היהודית בסלוניקי ומחבר שו"ת בית דוד.

==ביוגרפיה==
נולד בסלוניקי לרבי שבתי דוד, וממנו קיבל את ראשית חינוכו התורני. לאחר מכן למד מפי רבי יצחק טולידאנו ורבי בנימין עשהאל, ומורו ורבו, חמיו, רבי משה שבתי. בדומה לרבים מחכמי האימפריה העות'מאנית בדורו, עסק בקבלה.

נודע כדרשן ותלמיד חכם מפורסם כבר משנת ה'תמ"ד. בשנת ה'תס"ב (1702) נתמנה לדיין בבית דינו של רבי שלמה אמריליו. בערב ראש השנה ה'תפ"א לאחר שנפטר אב בית הדין של הקהילה, רבי שלמה אמראילייו (בעל הספר כרם שלמה), נבחר רבי יוסף דוד לכהן במקומו. על המשרה התחרה גם רבי משה אמריליו, בנו של רבי שלמה אמריליו. בשנת ה'תפ"ה או ה'תפ"ח לאחר שנפטר רבה הראשי של הקהילה, רבי יוסף קובו, התמנה הרב יוסף דוד לתפקיד<ref></ref>. הוא נשאל שאלות הלכתיות מרחבי האימפריה העות'מאנית: יוון, טורקיה, מקדוניה מצרים ועוד, ואף מאיטליה. ספרו בית דוד נחשב לאחד מספרי השו"ת היסודיים בספרות ההלכה של האחרונים, עד שהחיד"א כינהו: "גדול המורים"<ref></ref><ref></ref><ref></ref>

כמו כן, עמד בראשות ישיבה גדולה בסלוניקי. בין תלמידיו היו רבי משה אמריליו ורבי יוסף מולכו, מחבר פירוש שלחן גבוה על שולחן ערוך.

נפטר בד' בכסלו ה'תצ"ז (1736).

==חיבוריו==
שו"ת בית דוד
* [https://hebrewbooks.org/pdfpager.aspx?req=8744&pgnum=1 בית דוד] (שאלוניקי תק"ו) - שו"ת בשני חלקים; חלק א' בנושאים השייכים לחלק אורח חיים ויורה דעה וחלק ב' בנושאי אבן העזר וחשן משפט. החיבור נדפס בשנית בשנת תשפ"א בארבעה כרכים בהוצאת מכון הכתר. במקביל נדפס בשנה זו חלק אורח חיים מן הספר בהוצאת מכון ירושלים (שעצרו את הפרויקט).
* [https://hebrewbooks.org/pdfpager.aspx?req=44811&pgnum=1 ימי דוד] (שאלוניקי תר"ו) - דרושים לחגים ולמועדים. חידושים על חלקים ממסכת יומא ועל חלקים מתפילת יום הכיפורים.
* צמח דוד (שאלוניקי תקע"א) - על חמישה חומשי תורה, ההפטרות, ספר יהושע, ספר תהילים, ספר משלי וספר איוב. שני חלקים ([https://hebrewbooks.org/pdfpager.aspx?req=6368&pgnum=1 חלק א]; [https://hebrewbooks.org/pdfpager.aspx?req=45153&pgnum=1 חלק ב]).
* [https://hebrewbooks.org/pdfpager.aspx?req=45465&pgnum=1 יקרא דשכבי] (שאלוניקי תקל"ד) - הספדים ודרושים.
* [https://hebrewbooks.org/pdfpager.aspx?req=4942&pgnum=1 לחם הפנים] (שאלוניקי תקצ"ט) - על הגדה של פסח.
* [https://hebrewbooks.org/pdfpager.aspx?req=5352&pgnum=1 בתי אבות] (שאלוניקי תקפ"ה) - על מסכת אבות, על ההושענות, על תיקון הגשם ותיקון הטל, ושלוש דרשות לחג השבועות.

==לקריאה נוספת==
* יצחק שמואל עמנואל, מצבות שאלוניקי
* משה שוחט, תולדות רבי יוסף דוד בעל ספר 'בית דוד', בתוך: ספר בית דוד, חלק אורח חיים, ירושלים תשפ"א, עמ' 23-9.

==קישורים חיצוניים==
* [https://www.hyomi.org.il/mobile/page.asp?id=435&saying_id=2125 חכם יוסף דוד], אתר החכם היומי.
==הערות שוליים==

קטגוריה:סלוניקי: רבנים
קטגוריה:אבות בתי דין
קטגוריה:האימפריה העות'מאנית: רבנים
קטגוריה:ראשי ישיבות בתפוצות
קטגוריה:מחברי ספרי שו"ת
קטגוריה:מחברי ספרי דרוש
קטגוריה:פרשני מסכת אבות
קטגוריה:פרשני הגדה של פסח
קטגוריה:דיינים
קטגוריה:ילידי 1660
קטגוריה:נפטרים ב-1736
סיירים (סרט)

סיירים הוא סרט מלחמה ישראלי משנת 1967 בבימויו של מיכה שגריר לפי תסריט של אברהם הפנר וצילום של יכין הירש. התסריט מבוסס חלקית על מקרה אמיתי משנת 1954 של חוליית סיירים שחדרה לחברון לתפוס מסתנן מבוקש. מיכה שגריר בחר לתפקיד המסתנן המבוקש, סובחי, את יוסי אוחנה, בעל דיסקוטק בירושלים שאינו שחקן אבל יש לו חזות פנים מתאימה לתפקיד והוא אינו מוציא מילה מפיו כל הסרט.

בסרט משתתף גם אסי דיין בתפקיד קטן של ג'ורי, לוחם סיירת שלא משתתף בפעולה.

הסרט צולם בשחור-לבן בירושלים (תחנת הרכבת ההיסטורית של ירושלים ואבו תור) ובאתרי מדבר כמו נחל זוהר ומצד זוהר. הצילומים החלו ב-1966 אך הוא הופץ ב-1967, לאחר מלחמת ששת הימים.

את המוזיקה חיבר סשה ארגוב ובפסקול הסרט יש שני שירים למילותיו של ירון לונדון:
*"עמיחי" ששרים ארבעת הסיירים והפך ללהיט.
*"בלדת סיירים" ששר יהורם גאון.

הסרט הקדים את זמנו ולא זכה להצלחה בתקופה לאחר מלחמת ששת הימים.

==תקציר העלילה==
ארבעה סיירים - צבי (אילי גורליצקי), אלי (זאב רווח), נוסי (אלי כהן) ויַהַל (ליאור ייני), מקבלים משימה לחדור מעבר לגבול, לתפוס את מפעיל המסתננים סובחי (יוסי אוחנה) ולהביאו חי לישראל.

הם עוברים את הגבול בלילה, מצליחים לחדור לביתו של סובחי ולהפתיע אותו. יהל נשאר בחוץ לשמור, נתקל בערבי אך אינו מסוגל לירות בו והערבי בורח כדי להזעיק עזרה.

הסיירים קושרים את ידיו של סובחי וממהרים לעזוב את המקום.

הם עוברים דרך המדבר לנקודת המפגש עם כוח חילוץ אך מותקפים על ידי כוח ירדני שפותח עליהם באש. מתפתח קרב (צולם במצד זוהר) שכולל זריקת רימונים ולבסוף הם מחסלים את כוח התוקפים אך נאלצים לסטות מהדרך המתוכננת.

הם עייפים מאוד ונאלצים לנוח. הם נרדמים וסובחי מנצל זאת, גונב עוזי ומנסה לברוח. יהל מתעמת איתו אך סובחי יורה והורג אותו. שאר הסיירים רודפים אחרי סובחי והוא נאלץ להיכנע. הם קושרים אותו אך לא הורגים אותו. צבי משאיר אותם במקום וממהר להזעיק עזרה והסרט מסתיים בצעידתו המהירה של צבי לצלילי "בלדת הסיירים".

==שחקנים==
{| class="wikitable"
|+ דמויות ראשיות 
! דמות !! שחקן/ית
|- 
|ברוקלינה ארצי || זאב רווח
|-
|יחזקאל || גברי בנאי
|-
|שולה || עפרה חזה
|-
|עוזי ששון || ישראל פוליאקוב
|-
|מני מוחקם || שייקה לוי
|-
|צ׳רלי וחצי || יהודה ברקן
|}
{|class="wikitable"
|+דמויות משניות
! שחקו/ית !! דמות
|-
|ישראל פוליאקוב || יחזקאל שפירה
|-
|משה איש כסית || מני
|-
|שולה רווח || שולי
|}

==קישורים חיצוניים==

* [http://jpress.org.il/Olive/APA/NLI_heb/SharedView.Article.aspx?href=MAR%2F1967%2F03%2F01&id=Ar00703&sk=24D47107 הסיירים - לצילומים בהשתתפות גברים בלבד], בעיתון מעריב
* [https://www.youtube.com/watch?v=HuJHVxDbin0 "עמיחי"], באתר יוטיוב
* [https://www.youtube.com/watch?v=MJO56U_RF4U "בלדת סיירים"], באתר יוטיוב

קטגוריה:סרטי 1967
קטגוריה:סרטים בעברית
קטגוריה:סרטים ישראליים
קטגוריה:סרטי שחור-לבן ישראליים
קטגוריה:סרטי מלחמה ישראליים
קטגוריה:סרטי פעולה ישראליים
קטגוריה:סרטים ישראליים משנת 1967
שומרה חברה לביטוח

שומרה חברה לביטוח היא חברת ביטוח העוסקת בשלל ענפי הביטוח בישראל. החברה פעלה בעבר במשך שנים כ"פלגלס".

== היסטוריה ==
החברה נוסדה ב-1943 והיא אחת החברות הוותיקות בענף הביטוח בישראל. בשנותיה הראשונות ועד תחילת שנות ה-90 של המאה ה-20 פעלה החברה בתחום ביטוחי השמשות במגזר העסקי.

ב-1986 נרכשה החברה (שעברתה את שמה מ-"פלגלס" ל-"שומרה", על שם מגדל השמירה המוקם בשטח חקלאי) על ידי קבוצת הביטוח סיני, והפכה לחברת בת של החברה הציבורית "סיני החזקות ביטוח בע"מ". הרכישה הביאה לגידול ניכר בהיקף הפעילות של שומרה. בשנות ה-90 נכנסה החברה לתחום השמשות גם בכלי רכב, ותחום זה הגביר עוד יותר את מכירות החברה ואת רווחיותה.

בשנים 1998 – 2002 החברה הרחיבה בהדרגה את רישיון המבטח שלה לשאר ענפי הביטוח הכללי, ולפעול באופן של "ביטוח משותף" עם חברות ביטוח מקומיות (מנורה, אריה והדר מקבוצת הפניקס).

בשנת 2001 רכשה החברה את הבעלות בחברת "סיני סוכנות לביטוח בע"מ" במסגרת ארגון מחדש בתוך קבוצת הביטוח סיני, שהוקמה ב-1982 על ידי בן-ציון וינשטוק, ופועלת כסוכנות חיתום (ברוקר) בשם מבטחים ישראלים וזרים. רכישה זו הפכה את סוכנות הביטוח סיני מחברה אחות של שומרה לחברת בת שלה, בבעלות מלאה של שומרה. חברת בת נוספת, אף היא בבעלותה המלאה של שומרה, היא "שומרה נדל"ן בע"מ", המחזיקה נדל"ן מניב.

ב-2002 הושלם רישיון המבטח שהעניק משרד האוצר לשומרה. מאז זוהי חברת ביטוח הפועלת באופן עצמאי ומלא בכל ענפי הביטוח הכללי.

בדצמבר 2007 עברו חלק ממניותיהן של שומרה ושל חברות הבת שלה לבעלותה של "מנורה מבטחים ביטוח בע"מ". מנורה רכשה את שומרה מידי "סיני החזקות ביטוח בע"מ" (אשר שינתה בינתיים את שמה ל"קבוצת שחר חדש בע"מ). במסגרת עסקה זו הועברו גם מניותיה של הסוכנות "מורשי חיתום" לחברה.

ב-4 בינואר 2011 רכשה הסוכנות את פעילות הסוכנות "ארנון את וינשטוק", ושינתה את שמה ל"ארנון את וינשטוק סוכנות לביטוח (1989) בע"מ".

ב-1 בפברואר 2013 הושלמה העברה של כלל מניותיה של שומרה לבעלותה של חברת מנורה מבטחים החזקות, ובכך הפכה שומרה לחברה אחות של החברות: "מנורה מבטחים ביטוח", "מנורה מבטחים פיננסים" ו"מנורה מבטחים פנסיה וגמל".

==תחומי פעילות==
* ביטוח רכב
* ביטוח דירה
* ביטוח בתי עסק
* ביטוח עבודות קבלניות
* ביטוח תאונות אישיות (עד 2021)
* ביטוח יהלומנים ותכשיטנים
* ביטוח ועדי בתים
* ביטוח חבויות
* ביטוח חיות מחמד.

== קישורים חיצוניים ==
* 
== הערות שוליים ==

קטגוריה:חברות ביטוח ישראליות
קטגוריה:פתח תקווה: חברות
קטגוריה:מנורה מבטחים החזקות
קטגוריה:ישראל: חברות שהוקמו ב-1943
אלינה בורן

אלינה בורן (באסטונית: Elina Born; נולדה ב-29 ביוני 1994) היא זמרת אסטונית.

== ביוגרפיה ==
אלינה נולדה בלחטסה שבאסטוניה ב-29 ביוני 1994.

ב-2012, היא הופיעה בגרסה האסטונית של אמריקן איידול, שנקראת Eesti otsib superstaari , והגיעה עד לגמר התוכנית במקום ה-2.

ב-18 במאי 2015, אלינה הוציאה את אלבום המוזיקה הראשון שלה, Elina Born.

ב-2015, אלינה הייתה נציגת אסטוניה באירוויזיון 2015 יחד עם סטיג רסטה עם השיר "Goodbye to Yesterday". הם סיימו במקום ה-7 בגמר.

ב-2017, אלינה ניסתה להיות נציגת אסטוניה פעם נוספת באירוויזיון 2017. היא הגיעה למקום האחרון בגמר קדם האירוויזיון האסטוני ולא ניסתה לייצג את אסטוניה פעם נוספת.

== קישורים חיצוניים ==

== הערות שוליים ==

קטגוריה:זמרות אסטוניות
קטגוריה:זוכי אסטי לאול
קטגוריה:נציגי אסטוניה באירוויזיון
קטגוריה:משתתפי אירוויזיון 2015
קטגוריה:ילידות 1994
ש. שלמה חברה לביטוח

ש. שלמה חברה לביטוח בע"מ, המוכרת במותג שלמה ביטוח, היא חברת ביטוח ישראלית העוסקת בביטוח אלמנטרי. החברה הוקמה בשנת 2006 והיא חלק מקבוצת ש. שלמה החזקות הבורסאית שבשליטת עתליה שמלצר.

החברה נוסדה בשנת 2006 על ידי שלמה שמלצר. בנובמבר 2007 קיבלה החברה רישיון מהמפקח על הביטוח, והיא החלה לפעול בתחילת 2008, תחת חברת ההחזקות ש. שלמה החזקות, שהיא חלק מקבוצת שלמה. שלמה שמלצר כיהן כיושב ראש דירקטוריון החברה ובעל השליטה בה, עד לפטירתו ב-2014. חברת ש. שלמה החזקות מחזיקה ישירות ב-1.47% מהבעלות בחברה, ויתר הבעלות הוא בידי חברת ש. שלמה החזקות עסקי ביטוח בע"מ, שהיא חברה בת בבעלות מלאה של ש. שלמה החזקות.

מנכ"ל החברה משנת 2022 הוא דורון גינת. לפניו, מאז 2012 מילא את התפקיד אורי אומיד אשר פרש מהחברה בסוף 2022.. יושב ראש הדירקטוריון הוא ישראל פיקהולץ.

==תחומי פעילות==
החברה פועלת באמצעות סוכני ביטוח בתחומים הבאים:
* "שלמה CAR" - ביטוח רכב
* "שלמה HOME" - ביטוח דירה
* "שלמה BUSINESS" - ביטוח בתי עסק
* "שלמה GUARD" - ביטוח תאונות אישיות.

לחברה 700,000 לקוחות עם 1,500 סוכני ביטוח פעילים. לפי פרסומי החברה שווי תיק ההשקעות של החברה עומד על סך של 1.7 מיליארד ש"ח. בין השאר מבטחת החברה בביטוח חובה בישראל את צי הרכב של קבוצת ש. שלמה החזקות.

בשנת 2019 זכתה החברה במכרז חסות מסחרית על אצטדיון המושבה בפתח תקווה. במסגרת החסות שונה שם האצטדיון ל"אצטדיון שלמה ביטוח" לארבע שנים, עם אופציה להארכה לארבע שנים נוספות<ref></ref><ref></ref>.

בשנת 2019 השיקה החברה את שירות AppToYou: שירות ביטוח דיגיטלי אשר עוקב באמצעות איתוראן המותקן ברכב אחר מספר הקילומטרים שנסע הנהג ואיכות הנהיגה שלו, ומתאים לפי פרמטרים אלו את פוליסת הביטוח<ref></ref>.

== התארגנות עובדי החברה ==
באוגוסט 2016 קבע ביה״ד לעבודה כי חברת שלמה ביטוח פגעה בהתארגנות עובדים והחברה חויבה לשלם להסתדרות חצי מיליון שקל. בשנת 2018 נחתם הסכם קיבוצי בין החברה לעובדים.

במהלך ינואר 2020 הוציא בית הדין האזורי לעבודה בתל אביב צו האוסר על שלמה חברה לביטוח לנקוט בכל פעולה שעלולה לפגוע בחופש ההתארגנות של העובדים.

== קישורים חיצוניים ==
* 

== הערות שוליים ==

קטגוריה:חברות ביטוח ישראליות
קטגוריה:קבוצת שלמה
קטגוריה:קריית אריה: חברות
קטגוריה:ישראל: חברות שהוקמו ב-2006
קרסטין פייזרק

קרסטין פייזרק (בגרמנית: Kerstin Paeserack; נולדה ב-19 בפברואר 1963) היא דוגמנית גרמנייה. מיס גרמניה לשנת 1982.

==ביוגרפיה==
פייזרק נולדה בוילהלמסהאפן.

כמיס סקסוניה התחתונה היא השתתפה בתחרות מיס גרמניה לשנת 1982 וזכתה במקום הראשון.

בתחרות מיס תבל 1982 בלימה עלתה לשלב שתים עשרה המתמודדות הסופיות.

היא גם ייצגה את גרמניה בתחרות של מיס עולם באותה שנה שנערכה בלונדון, שם הייתה המועמדת המועדפת על צלמי התחרות, לאחר שלא עלתה לגמר התחרות אמרה על ארגון התחרות "הם עלולים לשנות את שם התחרות ל"מיס בתולת העולם", כל מה שהם רוצים זה בתולה קטנה שתתרוצץ בבתי חולים עבורם".

היא פרסמה את המשקה הגרמני יגרמייסטר, היא לקחה חלק במסע פרסום של המשקה ברחבי ארצות הברית, במהלכו צילם אותה צלם בלוס אנג'לס ושלח את תמונתה לסוכנות פורד מודלס, בעקבות זאת קריירת הדוגמנות שלה קודמה, במהלכה היא הופיעה במגוון תצוגות אופנה ומגזינים.

בנוסף היא גם עבדה כדוגמנית בפריז.

היא לקחה חלק בהפקה של רשת השידור הציבורית הגרמנית "Südwestrundfunk" שעסקה בתחרויות יופי.

היא ניהלה מערכת יחסים עם זמר הפופ ברנד קלובר.

== קישורים חיצוניים ==

<div class="mw-content-ltr">
* 
* 
* 
* 
</div>

== הערות שוליים ==

קטגוריה:זוכות מיס גרמניה
קטגוריה:משתתפות בתחרות מיס תבל 1982
קטגוריה:משתתפות בתחרות מיס עולם 1982
קטגוריה:גרמניות שנולדו ב-1963
קטגוריה:גרמנים שנולדו ב-1963
מיס הים הבלטי

המתמודדות בתחרות מיס סקנדינביה 1991
מיס הים הבלטי היא תחרות יופי למתמודדות מרחבי המדינות הגובלות בים הבלטי וביניהן אסטוניה, ליטא, לטביה, גרמניה, פולין ומדינות סקנדינביה.

התחרות החלה ב-1991, בדרך כלל היא נערכה בפינלנד, למעט ב-1994 שנערכה בטאלין, אסטוניה.

התחרות שודרה בערוץ הטלוויזיה הפיני "MTV3", בין נותני החסות לאירוע היא הסוכנות "Finnartist".

ב-2007 התאחדה התחרות עם תחרות מיס סקנדינביה ונקראה "מיס הים הבלטי וסקנדינביה", לאחר שנתיים במתכונת זו בוטלה התחרות.

==זוכות בולטות==
{| class="wikitable sortable" border="1" style="clear:both;" align="center" cellpadding="2" cellspacing="0" width="auto"
|- bgcolor="#CCCCCC" align="center"
! שנה
! הזוכה
|-
| 1992
| ליס טאפו
|-
| 1994
| אנה מלובה
|-
| 1998
| קאריטה טיקה
|-
|}

==קישורים חיצוניים==

<div class="mw-content-ltr">
* 
</div>

==הערות שוליים==

קטגוריה:תחרויות יופי לנשים
קטגוריה:הים הבלטי
קטגוריה:נשים באירופה
מישל טור

מישל טור (בצרפתית: Michèle Torr; נולדה ב-7 באפריל 1947) היא זמרת צרפתייה.

==ביוגרפיה==
טור נולדה בווקלוז.

ב-1962 זכתה בתחרות שירה ששרה שיר של אדית פיאף.

ב-1963 קיבלה חוזה עם חברת הקלטות והופיעה באולם הקונצרטים אולימפיה.

ב-1964 יצא האלבום שלה "Dans mes bras oublie ta peine" שכלל מספר שירים שהרבו להתנגן ברדיו, מלבד שירים מקוריים שלה האלבום הכיל מספר גרסאות בצרפתית של שירים באנגלית.

היא הוזמנה לייצג את לוקסמבורג באירוויזיון 1966 עם השיר "Ce soir je t'attendais" שדורג במקום ה-11.

ב-1970 הגישה שני שירים למיונים עבור ייצוג צרפת באירוויזיון אך הם לא נבחרו להשתתף בגמר הקדם הלאומי.

באירוויזיון 1977 היא ייצגה את מונקו עם השיר "Une petite française" והייתה במקום הרביעי.

ב-1980 אלבום מהופעתה החיה באולימפיה נמכר ב-200,000 עותקים.

ב-2008 הוציאה את האלבום "Ces années-là".

ב-2016 קיבלה את עיטור מסדר הכבוד מסדר האמנויות והספרות

היא הייתה בזוגיות עם הזמר כריסטוף ממנו יש לה בן.

==קישורים חיצוניים==

* 

<div class="mw-content-ltr">
* 
</div>

קטגוריה:זמרות צרפתיות
קטגוריה:נציגי לוקסמבורג באירוויזיון
קטגוריה:נציגי מונקו באירוויזיון
קטגוריה:משתתפי אירוויזיון 1966
קטגוריה:משתתפי אירוויזיון 1977
קטגוריה:צרפתיות שנולדו ב-1947
ניאו EP9

ניאו EP9 (בסינית: 蔚來 EP9, קרוי גם: NextEV EP9) היא מכונית ספורט - קופה, המוגדרת כמכונית על המונעת על ידי חשמל, דו מושבית, המיוצרת משנת 2016 על ידי יצרנית הרכב הסינית ניאו (יצרן רכב), בסיוע חטיבת המרוצים שלהם בפורמולה E .

==מאפיינים==

* דגם ה"ניאו EP9" נבנה במהלך 18 חודשים.
* דגם ה"ניאו EP9" הוצג לראשונה בגלריה סאצ'י בלונדון.
* סגנון גוף: קופה - 2 דלתות.
* מנועים חשמליים מקוררים במים בעקיפין (מנוע אחד בכל גלגל), תפוקת חשמל - 335.25 כ"ס לכל גלגל, בסך הכל 1,341 כ"ס.
* הנעה כל הגלגלים (הנעה 4x4), בנוסף להנעה פרטנית (Individual-wheel drive ).
* תמסורת: 4 תיבות הילוכים יחידות בודדות (תיבת הילוכים אחת בכל גלגל).
* לדגם ה"ניאו EP9" מערכת וקטור מומנט מתקדמת שיכולה להתאים את תפוקת הכוח לכל גלגל.
* סוללה: סוללת ליתיום-יון, טווח סוללה: 427 ק"מ (265 מייל).
* טעינה הסוללה אורכת 45 דקות והחלפת הסוללה אורכת 8 דקות.
* בניית המרכב של ה"ניאו EP9" כוללת פולימר מחוזק בסיסי פחמן , והיא מבוססת על תקנות ה-"FIA Le Mans Prototype" של הפדרציה הבינלאומית לרכב. החלק החיצוני עשוי גם הוא מאותו חומר.
* סך כל סיבי הפחמן במכונית שוקלים 364 ק"ג. המשקל הכולל של המכונית הוא 1,735 ק"ג.
* הדגם מצויד במתלה פעיל, כולל בקר גובה נסיעה שעושה 200 חישובים בשנייה.
* 6 יחידות מהדגם נמכרו למשקיעים בחברת ניאו תמורת 2.5 מיליון ליש"ט כל אחד. ניאו הודיע כי עשר יחידות נוספות מהדגם "EP9" יימכרו לקהל הרחב.

===פנים הדגם===
* החלק הפנימי של הדגם, כמו החוץ והמרכב, עשוי כולו מסיבי פחמן.
* ישנם ארבעה מסכים: אחד בצד הנהג של לוח המחוונים, אחד בצד הנוסע של לוח המחוונים, אחד בקונסולה המרכזית ואחד על ההגה.
* מסכי לוח מחוונים - שני המסכים מציגים נתוני ביצועים, אך הם שונים בתפקודם. המסך בצד הנוסע מציג ארבע מדידות בלבד: המהירות הגבוהה ביותר של המכונית, זמן ההקפה וכוחות ה-G לרוחב, וקצב הלב של הנהג
* מסך קונסולת מרכז - מציג נתוני ביצועים, זמני הקפה ומפת מסלול עם המיקום הנוכחי של המכונית.
* מסך ההגה - ההגה הוא גרסה מפושטת לגלגל המירוץ של "פורמולה E" של דגם "NextEV" ונבנה על ידי אותה חברה.

===תאוצות===
* בין 0–100 קמ"ש היא 2.7 שניות.
* בין 0–200 קמ"ש היא 7.1 שניות.
* בין 0–300 קמ"ש היא 15.9 שניות.

== תמונות ==
<gallery mode="packed" heights="200">
קובץ:Nio EP9 showroom.jpg | דגם "NIO EP9"
קובץ: NIO EP9 rear.jpg| דגם "NIO EP9"
קובץ:NIO EP9 das Elektroauto .jpg | דגם "NIO EP9"
</gallery>

== קישורים חיצוניים ==

* 
* 
* 
* 

==הערות שוליים==

קטגוריה:מכוניות על
קטגוריה:מכוניות ספורט
קטגוריה:מכוניות קופה
קטגוריה:מכוניות חשמליות
קטגוריה:דגמי מכוניות שהושקו ב-2016
קטגוריה:כלי רכב המיוצרים בסין
EP9
Number Ones

Number Ones (בעברית: מספרי אחד, ידוע גם כ-The Best) הוא אלבום האוסף השני של הזמרת-יוצרת האמריקאית, ג'נט ג'קסון, אשר יצא לאור ב-17 בנובמבר 2009, על ידי A&M רקורדס ויוניברסל מיוזיק גרופ וכמיזם משותף של יוניברסל ו-EMI מיוזיק.

אלבום האוסף כולל שני דיסקים אשר כל אחד מהם מכיל שירים של ג'קסון אשר הגיעו למקום הראשון במספר רב של מדינות בעולם.

== רקע ==
אלבום האוסף מכיל שירים החל מאלבומה השלישי Control, ועד לאלבומה האחרון באותה התקופה Discipline. מתוך האלבום יצא הסינגל "Make Me", ב-22 בספטמבר 2009. השיר הגיע למקום הראשון במצעד שירי הדאנס קלאב של בילבורד ונהיה לשיר ה-19 שלה שעושה זאת.

בנוסף לכך, זכה אלבום האוסף לביקורות חיוביות ממבקרי המוזיקה, אשר שיבחו את בחירת השירים ואת העובדה כי אלבום האוסף מציג את ההשפעה של ג'נט על עולם המוזיקה. ג'קסון קידמה את אלבום האוסף באמצעות ראיונות והופעות בטלוויזיה, כולל הופעה בטקס פרסי המוזיקה האמריקאית.

בשנת 2011, יצא לסיבוב ההופעות "Number Ones, Up Close and Personal Tour", במטרה לקדם את אלבום האוסף.

== הצלחה ==
אלבום האוסף יצא מספר חודשים אחרי מותו של אחיה מייקל ג'קסון, מה שגרם לרבים לחשוב כי השיר הוא מחווה לשירו של מייקל "Don't Stop 'Til You Get Enough" בעקבות הדמיון בין מילות השירים מה שגרם לרבים לחשוב כך אולי ג'נט הפריכה טענות אלו.

"Make Me" נכלל בדיסק השני שיצא מהאלבום. באלבום זה ג'נט הכניסה עשרות שירים אשר הגיעו למקום הראשון במצעדים שונים בארצות הברית כמו המצעד הרשמי, מצעד שירי הדאנס, מצעד ההיפ-הופ וה-R&B ובנוסף גם שירים שהגיעו למקום הראשון במצעדים בין לאומיים כמו המצעד הרשמי של יפן והמצעד הרשמי של דרום אפריקה.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי ג'נט ג'קסון
קטגוריה:אלבומי אוסף באנגלית
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהופקו על ידי רודני ג'רקינס
קטגוריה:אלבומי חברת אינטרסקופ רקורדס
קטגוריה:אלבומי חברת יוניברסל מיוזיק גרופ
קטגוריה:אלבומי חברת A&M רקורדס
צ'ילה טטאר

צ'ילה טטאר (בהונגרית: Tatár Csilla; נולדה ב-27 במאי 1983) היא מנחת טלוויזיה הונגרייה.

==ביוגרפיה==
טטאר נולדה בבודפשט, הונגריה.

הופעתה הראשונה בטלוויזיה הייתה ב-1996, כשדיקלמה שיר בערוץ הטלוויזיה הציבורי "Duna".

ב-2002 החלה לעבוד בערוץ הטלוויזיה "TV2" כמגישה ועורכת.

ב-2009 סיימה ללמוד באוניברסיטת מטרופוליטן בבודפשט (Budapesti Metropolitan Egyetem) בחוגים לתקשורת ומנהל עסקים.

ב-2009 גם הופיעה בסרט הקולנוע "Szuperbojz".

ב-2014 עברה לעבוד ב-"MTVA", רשות השידור הציבורית של הונגרייה.

בין 2015–2017 הנחתה את "A Dal", תחרות המוזיקה בה הזוכה מייצג את הונגריה באירוויזיון, בשנים אלו גם הציגה את הניקוד של הונגריה באירוויזיון.

ב-2015 הנחתה את תחרות היופי "מיס עולם הונגריה", שהזוכה בה מייצגת את הונגריה בתחרות מיס עולם הבינלאומית.

==קישורים חיצוניים==

<div class="mw-content-ltr">
*
</div>

== הערות שוליים ==

קטגוריה:מנחות טלוויזיה הונגריות
קטגוריה:ילידות 1983
פרנק בארט

פרנק אלויסיוס בארֶט (באנגלית: Frank Aloysius Barrett; 10 בנובמבר 1892 — 30 במאי 1962) היה פוליטיקאי ומשפטן אמריקאי ממדינת ויומינג. במרוצת השנים ייצג בארט את ויומינג בית הנבחרים של ארצות הברית, אחר כך היה מושלהּ, ולבסוף כיהן מטעמה בסנאט של ארצות הברית.

==ביוגרפיה ==
בארט נולד באומהה שבנברסקה, למשפחה בת שמונה נפשות. הוריו היו פטריק ג'יי בארט ואליזבת א' קורן בארט. אמו והוריה היגרו אל ארצות הברית מאירלנד. בארט למד משפטים באוניברסיטת קרייגטון ובמקביל ללימודיו הגבוהים עבד בדואר. במהלך מלחמת העולם הראשונה התגייס בארט לצבא ארצות הברית ושירת שם במשך שנתיים. ב-21 במאי 1919 נישא בארט לאליס קת'רין דונוגואה והזוג הצעיר עבר לעיירה לוסק שבמזרח ויומינג.

לאחר שהגיע ללוסק, החל בארט את הקריירה המקצועית שלו בתחום המשפטים, ושימש כתובע מחוז ניוברארה בשנים 1922–1934. הוא כיהן בסנאט של מדינת ויומינג משנת 1933 עד 1935, ולאחר מכן היה חבר בחבר הנאמנים של אוניברסיטת ויומינג. הוא התמודד לראשונה למשרה פדרלית ב-1936, אך הפסיד לפול גריוור. הוא התמודד בשנית לקונגרס של ארצות הברית ב-1942 והפעם נבחר, וכיהן שם עד 1950. בינואר 1951 הושבע בארט למושל ויומינג. הוא התפטר מהתפקיד ב-1953 לאחר שנבחר לסנאט של ארצות הברית בבחירות 1952, כאשר הביס את הסנאטור הוותיק המכהן מהמפלגה הדמוקרטית, ג'וזף או'מאהוני. בארט עצמו הפסיד בבחירות לאחר כהונה אחת בלבד בידי אחד מועזריו לשעבר של או'אהוני, גייל מקגי.

ב-17 בפברואר 1956 נפטרה רעייתו אליס ממחלת הסרטן. נולדו להם ארבעה ילדים יחד, שאחד מהם נפטר בינקותו. ב-4 באפריל 1959 נישא בשנית, לאוגוסטה ק. הוגן. בארט השלים את כהונתו בסנאט ב-1958, והפסיד בפער קטן בבחירות. ב-1959 מונה ליועץ הראשי של מחלקת החקלאות של ארצות הברית וישב במועצת המנהלים של התאגיד "קומודיטי קרדיט". בנו, ג'יימס אמט בארט, היה שופט בכיר בבית המשפט הפדרלי העשירי לערעורים של ארצות הברית ושופט בית הדין לביקורת מודיעין חוץ בוושינגטון הבירה.

בארט אובחן כחולה לוקמיה ב-15 במאי 1962, ונפטר 15 יום לאחר מכן, בן 69 במותו. הוא נטמן בבית העלמין העירוני של לוסק. בארט היה קתולי אדוק, והיה חבר במסדר אבירי קולומבוס.
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1778/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, pp. 1779-1780.
</div>

== קישורים חיצוניים ==

* [https://www.nga.org/governor/6861-2/ פרנק בארט] באתר אגודת המושלים הלאומית 
* 
* [https://politicalgraveyard.com/bio/barreiro-barrett.html#190.78.81 פרנק בארט] באתר The Political Graveyard 
* 

== הערות שוליים ==

קטגוריה:אמריקאים ממוצא אירי
קטגוריה:חברי בית המחוקקים של ויומינג
קטגוריה:חברי בית הנבחרים של ארצות הברית מוויומינג
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:מושלי ויומינג
קטגוריה:בוגרי אוניברסיטת קרייטון
קטגוריה:חברי הסנאט של ארצות הברית מוויומינג
קטגוריה:סנאטורים חברי המפלגה הרפובליקנית
קטגוריה:תובעים אמריקאים
קטגוריה:אמריקאים שנולדו ב-1892
קטגוריה:אמריקאים שנפטרו ב-1962
בית הכנסת במריבור

בית הכנסת במריבור (בסלובנית: Sinagoga Maribor) הוא בית כנסת שנבנה במהלך המאה ה-13 בעיר מריבור, סלובניה. כיום משמש המקום כמוזיאון. בית הכנסת, הממוקם במרכז האזור בו היה בימי הביניים הגטו היהודי (Židovska ulica) של העיר, הוא אחד מבתי הכנסת העתיקים באירופה שעדיין קיימים ואחד משני בתי הכנסת היחידים בסלובניה.

==היסטוריה==
בית הכנסת הוזכר לראשונה בשנת 1345 וככל הנראה נבנה לקראת סוף המאה ה-13. המבנה הנמצא סמוך לחומות העיר היה חלק מקומפלקס שכלל את בית הקברות היהודי, מגורי הרב וישיבה. המגדל המבוצר הסמוך, שהיה חלק ממגדלי החומה, זכה לכינוי "המגדל היהודי" (Židovski stolp). מקווה הטהרה היה בנוי מהצד החיצוני של החומה על גדות נהר הדראווה.

בשנת 1497 גורשו יהודי מריבור. הקהילה התפזרה בכל רחבי אירופה, במיוחד באיטליה. בשנת 1501 הוסב מבנה בית הכנסת לכנסייה קתולית. המבנה, ששימש בעבר למגורי הרב, שימש את הכומר. חלק נוסף בצד המזרחי של המבנה שימש למגורי השמש.

בשנת 1785 במהלך שלטונו של הקיסר יוזף השני הוחרמה הכנסייה ועברה לשמש כמחסן צבאי. בשנת 1811 נמכר המבנה לבעלות פרטית. עד שנות השמונים של המאה ה-20 שימש המקום כמחסן סחורה, מרתף יינות, בית חרושת למברשות, סטודיו לאומנות ודירת מגורים.

בין השנים 1992–2000 עבר המקום שיפוץ מקיף שכלל שחזור של ההיכל שנבנה בסגנון אדריכלות גותית. בשנת 2001 נפתח במקום מוזיאון המוקדש לתולדות הקהילה והתרבות היהודית בעיר. האתר נוהל התחילה על ידי המוזיאון האזורי של מריבור. החל משנת 2011 מתנהל המקום כמוסד ציבורי עצמאי המנוהל על ידי "המרכז לתרבות יהודית-בית הכנסת במריבור". בשנת 2015 הכריז הממשל הסלובני על המקום כאתר מורשת תרבותי.

==קישורים חיצוניים==

* 

==הערות שוליים==

קטגוריה:סלובניה: מבנים
קטגוריה:יהדות הבלקן
קטגוריה:מריבור
קטגוריה:יהדות סלובניה
וילהלם גקה

וילהלם גקה (בגרמנית: Wilhelm Göcke; נולד ב-12 בפברואר 1898 בשוולם, הקיסרות הגרמנית. נהרג ב-20 באוקטובר 1944 בפונטנה לירי, איטליה) היה שטנדרטנפיהרר באס-אס, אובר-שטורמבאנפיהרר בוואפן אס אס, מפקד מחנה הריכוז ורשה ומפקד מחנה ריכוז קובנה.

== ביוגרפיה ==
לאחר פרוץ מלחמת העולם הראשונה עזב גקה את בית הספר והתנדב לצבא בגיל 16. הוא נחשב תלמיד מבטיח, אך עקב המלחמה לא שב לרכוש השכלה פורמלית. הוא זכה לדרגת לויטננט ואחרי סיום המלחמה היה חלק מהפרייקור של ליצו.

גקה הצטרף למפלגה הנאצית (חבר המפלגה הנאצית מספר 335,455). בשנת 1931 הצטרף גקה לאס-אס (מספר חבר 21,529). מאפריל 1933 היה חלק מהאס-אס שטנדרטה (1st SS-Standarte) .

מיוני 1942 היה גקה מנהיג מחנה העבודה נרוויק בנורווגיה. מיולי היה מנהל המחסן במאוטהאוזן. מיולי 1943 היה מפקד מחנה הריכוז ורשה. בספטמבר 1943 מונה למפקד מחנה הריכוז קובנה. גקה היה בתפקיד זה עד לחיסול הגטו ב-13 ביולי 1944.

לאחר מכן שירת גקה תחת מפקד האס אס והמשטרה אודילו גלובוצניק ב, שם פעל האס-אס נגד פרטיזנים. גקה נהרג באוקטובר 1944.

==לקריאה נוספת==
* תום שגב : חיילי הרשע: מפקדי מחנות הריכוז הנאצים (1988, ISBN 0-07-056058-7)
* Ernst Klee: Das Personenlexikon zum Dritten Reich. הוצאת פישר-טשנבוך, פרנקפורט אם מיין 2005, .

== הערות שוליים ==

קטגוריה:סגל מחנה מאוטהאוזן
קטגוריה:גטו קובנה
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1898
קטגוריה:גרמנים שנפטרו ב-1944
דאקה טריביון

דאקה טריביון (באנגלית: Dhaka Tribune – כלומר, "הבמה של דאקה") הוא עיתון יומי המופיע בשפה האנגלית בבירת בנגלדש, דאקה, החל משנת 2013. מייסדו הוא זאפאר סובהאן, שאליו פונים עיתונאים זרים רבים עם בקשה לפרשן חדשות מארצו .
לעיתון גרסאות מודפסות ואון ליין והוא נקרא בבנגלדש ומחוצה לה. הבעלים של העיתון הוא התאגיד 2A Media Limited בראשות קאזי זאהין אחמד, מקבוצת ג'מקון, אליה שייכים גם העיתונים "באנגלה טריביון" (בשפה הבנגלית) והמגזין לספרות "בנגל לייטס" . כיום המוציא לאור של העיתון הוא קאזי אניס אחמד.

==היסטוריה==
הגיליון הראשון של "דאקה טריביון" יצא לאור דאקה ב-19 באפריל 2013. האירוע נחגג באופן רשמי במלון Pan Pacific Sonargaon בדאקה.
זה קרה בימים שבהם קרה אסון קריסתו של בניין ראנה פלאזה בסאבאר, דאקה. בהמשך כתבי העיתון
וצלמיו כיסו עוד אירועים בעלי הד והשלכות עולמיים כמו משבר הפליטים בעקבות רדיפת הרוהינגיה במיאנמר. הגליונות היו רחבים עד ל-1 במרץ 2015 כשהפכו לקומפקטים. החל מ-1 במאי 2019 הועבר העיתון שוב לפורמט ברודשיט (רחב).
המוטו של העיתון הוא The news you want. No more, no less.
מיוזמת העיתון מתקיימים בבנגלדש קמפיינים מסחריים המארגנים תחרויות עם פרסים בנושאים "אני שמח להיות בנגלדשי" ו"אני תוצרת בנגלדש". החל משנת 2015 "דאקה טריביון" הוא כלי התקשורת העיקרי השותף ב"פסטיבל הספרות של דאקה".

==עמדות פוליטיות==

העיתון מתאר את מדיניותו האדיטוריאלית כליברלית מבחינה כלכלית וחברתית.
עורכיו שואפים להשיג דרכו את העלאת רמת הדיונים הפוליטיים בבנגלדש. הם רואים בו עיתון עצמאי, בלתי מפלגתי, המוקדש לקידומם של מה שהם מגדירים כערכי היסוד של המדינה - במיוחד דמוקרטיה, ריבונות לאומית וחילוניות ולבניית חברה משגשגת, צודקת וסובלנית.
העיתון תומך באופן פעיל בשוויון הזכויות, כולל למיעוטים בתחום הג'נדר וקורא, בין השאר, לביטול החוקים נגד ההומוסקסואלים בבנגלדש
העיתון כולל עמודי op-ed הנגישים לדעות שונות מאלו של מערכת העיתון.
העיתון הוקיע את רציחתם של אינטלקטואלים חילונים או אתאיסטים על ידי איסלמיסטים והזהיר מפני הקיצוניות האסלאמיסטית.

בעל המניות הראשי של העיתון הוא התאגיד 2A Media Limited בבעלות קבוצת ג'מקום של אחד ממנהיגי ליגת אוואמי של בנגלדש, קאזי נביל אחמד.

==מוספים==
היומון מפרסם גם מגוון מופסים כולל מוסף חודשי לאמנות ולספרות.

==קישורים חיצוניים==
* 

==הערות שוליים==

קטגוריה:בנגלדש: עיתונים
קטגוריה:עיתונים באנגלית
בוורלי פפר

בוורלי פפר (באנגלית: Beverly Pepper; 20 בדצמבר 1922 – 5 בפברואר 2020) הייתה ציירת ופסלת יהודייה-אמריקאית. נודעה בעיקר בעבודות המונומנטליות שלה, שהיו מיוחדות בכך שהיו מוצגות ונדמות כאילו הן מגיחות מתוך האדמה ומשתלבות עם האתר והסביבה. היא לא השתייכה לשום זרם אמנות ספציפי. בין הישגיה נמנו זכייה בפרס מפעל חיים בפיסול מודרני של מרכז הפיסול הבין-לאומי (ISC) וזכייה בפרס אלכסנדר קאלדר, שניתן על עבודה חדשנית שיכולה לתרום רבות לתחום הפיסול.

== קורות חיים ==
פפר נולדה בשם בוורלי סטול בברוקלין למשפחה יהודית ב-20 בדצמבר 1922 ומאז שנות השבעים גרה באומבריה, איטליה. אביה עסק בייבוא שטיחים מאסיה ואמה הייתה עקרת בית שהתנדבה באיגוד הלאומי לקידום אנשים צבעוניים (NAACP). היא מעידה על עצמה שהאישיויות החזקות של אמה וסבתה שכנעו אותה שהיא יכולה לעשות הכול ולהצליח בחיים.

כשהיא התבגרה היא למדה בבית הספר לאמנות, האקדמיה גראנד שומיאר בפריז, ואז היא פגשה גם את בן זוגה, העיתונאי קרטיס ביל פפר . לזוג 2 ילדים: ג'ון רנדולף פפר, צלם ובמאי תיאטרון והמשוררת ג'ורי גרהם. כשבן זוגה התמנה לראש המחלקה הים תיכונית בעיתון ניוסוויק, הזוג עבר לרומא.

בשנת 2014 נפטר בן זוגה לאחר 65 שנות נישואים. היא נפטרה בטודי שבאיטליה ב-5 בפברואר 2020.

== עבודות פיסול ==
בתחילה בחרה פפר לפסל בעץ, אולם בהמשך החליטה ללמוד לפסל במתכת, על אף שטרם התנסתה בכך, בעקבות פנייה מאוצר של תערוכה ברומא.

התערוכה הציגה יצירות מאת כמה מהפסלים הכי נחשבים של אותה תקופה, כמו הנרי מור, אלכסנדר קלדר, דייוויד סמית' ואדוארדו פאולוצי. כשנשאלה האם הייתה לחוצה להציג ליד אומנים בולטים ומנוסים, אמרה (תרגום חופשי): "הייתי מפוחדת. אבל דבר אחד שלמדתי כשגדלתי בברוקלין הוא שאם מציעים לך הזדמנות, קח אותה. אתה לא חייב להתאים אליה. רק צריכה להיות לך החוצפה להתמודד עם כל הכשלונות האפשריים".

פפר עבדה במפעלי מתכת בצפון איטליה, דבר שהקנה לה מיומנות עם מתכות. היא הייתה בין הפסלים הראשונים שהשתמשו בקורטן, סוג של מתכת, בעבודותיהם. כיום המתכת נחשבת לנפוצה בתחום הפיסול.

דבר נוסף שייחד את עבודותיה, בנוסף לעבודה במפעלים ושימוש בקורטן, היה השימוש שלה בטבע והחיבור לאזור שבו היצירות שלה מוצגות. היא "נטעה" את פסליה בקרקע בצורה שגרמה לפסל להיראות כאילו הוא בוקע מתוך האדמה.

העבודות שלה הוצגו במוסדות כמו מוזיאון המטרופוליטן לאמנות בניו יורק, מרכז ווקר לאמנות במיניאנפוליס, מרכז ג'ורג' פומפידו בפריז ומוזיאון דאלאס לאמנות (DMA). בנוסף לכך, היו לה תערוכות יחיד במוזיאון ברוקלין, מוזיאון סן פרנסיסקו לאמנות מודרנית (SFMOMA) ומוזיאון ארה פאסיס ברומא.<br />

== ראו גם ==
* קרטיס ביל פפר 
* פלדת בליה

==קישורים חיצוניים==

* 

== הערות שוליים ==

קטגוריה:ציירות יהודיות אמריקאיות
קטגוריה:פסלות יהודיות
קטגוריה:נשים זוכות פרסים: אמנות
קטגוריה:אמניות יהודיות אמריקאיות
קטגוריה:אמריקאיות שנולדו ב-1922
קטגוריה:אמריקאים שנולדו ב-1922
קטגוריה:אמריקאיות שנפטרו ב-2020
קטגוריה:אמריקאים שנפטרו ב-2020